“Har qanday raqib bilan jang qilishga tayyorman, faqat joy va vaqtini ayting” — Habib Nurmagomedov

UFC’ning yengil vazndagi chempioni Habib Nurmagomedov 18-aprel kuni Toni Fergyusonga qarshi belgilangan chempionlik kamari himoyasi uchun jangi katta ehtimol bilan bekor bo‘lgani haqida gapirdi.

“Ayni damda UFC chempioniman. Toniga qarshi jang mening aybim bilan bekor bo‘lgani yo‘q. Ushbu jangga tayyorgarlik ko‘rdim va ayni damda ham bunga tayyorman. Va hatto hozirgina mashg‘ulotlarni yakunladim. Har qanday joyda va har qanday vaqtda. Shuning uchun ham sportchiman va amaldagi chempionman. Shunchaki, menga joy va vaqtni ayting, o‘sha yerda bo‘laman. Har qanday raqib bilan jang qilishga tayyorman. Biroq har doim ham hamma narsa o‘zimizga bog‘liq bo‘lavermaydi”, — deydi Habib Nurmagomedov.
UFC Habib—Toni jangini beshinchi marta tashkil etishga harakat qildi. Bundan oldingi to‘rtta urinish ham samarasiz yakunlangandi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!